## Pravilnik o uvjetima i načinu korištenja sredstava naknade koja se plaća zbog promjene namjene poljoprivrednog zemljišta

### NN 56/1991 (29.10.1991.), Pravilnik o uvjetima i načinu korištenja sredstava naknade koja se plaća zbog promjene namjene poljoprivrednog zemljišta

# MINISTARSTVO POLJOPRIVREDE, ŠUMARSTVA I VODOPRIVREDE

Na osnovi članka 24. stavka 3. Zakona o poljoprivrednom zemljištu ("Narodne
novine", br. 34/91) i članka 91. Zakona o upravi ("Narodne novine"
br. 16/78, 50/78, 29/85, 48/85, 41/90, 47/90, 53A/91.), ministar poljoprivrede,
šumarstva i vodoprivrede donosi

## PRAVILNIK

### o uvjetima i načinu korištenja sredstava naknade koja se plaća zbog promjene namjene poljoprivrednog zemljišta

Članak l.

Ovim pravilnikom propisuje se način i uvjeti za korištenje sredstava
naknade koja se plaća zbog promjene poljoprivrednog zemljišta (u daljnjem
tekstu: sredstva naknade).

Članak 2.

Pravo korištenja sredstava naknade imaju sve pravne i fizičke osobe
vlasnici i korisnici poljoprivrednog zemljišta koje se bave poljoprivrednom
proizvodnjom (u daljnjem tekstu: korisnici sredstava naknade) sa sjedištem
odnosno prebivalištem u Republici Hrvatskoj.

Članak 3.

Sredstva naknade koriste se za programe i mjere osposobljavanja neplodnog
zemljišta i povećanja proizvodne sposobnosti ostalog poljoprivrednog zemljišta
u Republici Hrvatskoj (u daljnjem tekstu: program uređenja zemljišta).
Pod programom uređenja zemljišta iz stavka 1. ovoga članka smatraju se
hidromelioracije, agromelioracije i komasacije. Kao agromelioracije smatra
se i praćenje onečišćenosti poljoprivrednog zemljišta štetnim tvarima.
Izuzetno od stavka l. ovoga članka sredstvima naknade mogu se sufinancirati
troškovi izrade investicijsko-tehničke dokumentacije programa uređenja
zemljišta pravnim i fizičkim osobama koje su pretrpjele značajnije štete
ratnim razaranjima.

Članak 4.

Sredstva naknade koriste se putem kreditnog sufinanciranja, izuzev sredstava
odobrenih za svrhe iz članka 3. stavka 3. ovoga pravilnika koja će se odobravati
bespovratno. Za slučaj da nema programa uređenja zemljišta iz članka 3.
stavka 2. odnosno zahtjeva iz članka 7. ovoga pravilnika. privremeno neiskorištena
sredstva naknade može Ministarstvo poljoprivrede i šumarstva staviti na
tržište novca radi očuvanja njegove realne vrijednosti. na rok do 60 dana.

Članak 5.

Sredstvima naknade može se sufinancirati najviše do 70% predračunske
vrijednosti investicije, dok razliku potrebnih sredstava investitor mora
osigurati iz vlastitih i drugih izvora. Iznimno od stavka I. ovoga članaka
u brdsko-planinskom, priobalnom. otočnom i nerazvijenom području u sufinanciranju
programa uređenja zemljišta učešće sredstava naknade u ukupnoj predračunskoj
vrijednosti investicije može iznositi do 90%.

Članak 6.

Sufinanciranje programa uređenja zemljišta sredstvima naknade odobrava
se uz slijedeće opće uvjete l. rok otplate prema zahtjevu korisnika kredita,
a najdulje do 15 godina, 2. mirovanje otplate od tri godine, uz obračun
interkalarne kamate koja se pribraja osnovnom dugu, 3. kamatna stopa od
3% godišnje, 4. godišnji anuiteti, 5. ugovaranje revalorizacije neotplaćenog
dijela sredstava naknade u visini 50% od godišnje stope inflacije u slučaju
kad ona bude veća od l0% godišnje.

Članak 7.

Zahtjev za sufinanciranje programa uređenja zemljišta podnosi se Ministarstvu
poljoprivrede i šumarstva. Zahtjev iz stavka 1. ovoga članka mora sadržavati
u sažetom obliku:

1. formalno-pravni i organizacijski status investitora,

2. uspješnost poslovanja odnosno privređivanja,

3. predmet ulaganja. predračunska vrijednost i struktura izvora financiranja
(u apsolutnom i relativnom iznosu),

4. ekonomsko-financijska učinkovitost ulaganja.

Uz zahtjev iz stavka 1. ovoga članka prilažu se slijedeći dokumenti:

1.investicijski program,

2. mišljenje poslovne banke investitora o investicijskom programu,

3. dokaz o vlasništvu odnosno pravu korištenja poljoprivrednog zemljišta
za čiji program uređenja se traže sredstva, 4. dokaz o osiguranim sredstvima
za izvedbu investicije.

Članak 8.

Prednost pri dodjeli na korištenje sredstava naknade imaju programi
uređenja zemljišta:

1. s područja općina iz kojih je ostvareno više sredstava naknade,

2. koji su započeti a nedovršeni prije stupanja na snagu Zakona o poljoprivrednom
zemljištu u visini nepodmirenog iznosa koji je predviđeno financirati sredstvima
naknade,

3. kojima se osposobljava veća površina obradivog zemljišta uz manji
utrošak sredstava po hektaru, a postiže se jednaki proizvodni učinak.

4. u kojima je veće učešće vlastitih sredstava korisnika kredita.

Članak 9.

Ocjenu programa uređenja zemljišta i prijedlog odluke za odobravanje
kredita daje komisija stručnjaka od pet članova koju imenuje ministar poljoprivrede
i šumarstva. Odluku o odobrenju kredita donosi ministar poljoprivrede i
šumarstva.

Članak 10.

Na osnovi odluke o odobrenju zahtjeva, korisnik sredstava s ovlaštenom
bankom sklapa ugovor o kreditu.

Članak 11.

Sredstvima naknade podmiruju se i bankarski i administrativni troškovi
vezani za odobravanje i korištenje ovih sredstava, kao i troškova platnog
prometa:

Članak 12.

Nenamjenski upotrebljena sredstva naknade korisnik sredstava obvezan
je vratiti zajedno s kamatama u visini važeće kamate na kredite za obrtna
sredstva u roku 15 dana od dana kada je to utvrđenu.

Članak 13.

Nadzor nad ostvarivanjem investicijskog programa odnosnu namjenskog
korištenja sredstava obavljat će republička poljoprivredna inspekcija u
suradnji s ovlaštenom bankom

Članak 14.

Ovaj pravilnik stupa na snagu osmi dan od dana objave u "Narodnim
novinama".

Klasa: 011-02/91-01/73

Urbroj : 525-01 -91- I

Zagreb, 4. listopada 1991.

Ministar poljoprivrede i šumarstva

**Ivan Tarnaj, dipl. ing., v. r.**

Pravilnik, NN 56/1991-1538